Breiz Atao

Breiz Atao zo anv meur a gelaouenn bet embannet etre 1919 ha 1939, hag e 1944. Dre astenn-ster e servijas ar ger "Breiz Atao" da lesenvel an emrenerion etre an daou vrezel-bed. Ur stagadenn lennegel a vo adal 1925 anvet Gwalarn ha renet gant Roparz Hemon, distaget e vezo Breiz Atao gant Gwalarn adal 1926 goude e seizhvet niverenn, Gwalarn war ar wiki Brezhoneg. 

Krouet e voe gant Unvaniez Yaouankiz Breiz hag an emsaverion gentañ a gemeras perzh enni a voe Kamilh ar Merser, Job de Roincé, Morvan Marchal, Job Loyant ha Henri Prado. War-lerc’h e teuas Yann Bricler, Olier Mordrel ha Frañsez Debauvais. Skrivet e veze e galleg peurliesañ.
Doare skrivañ Breiz Atao a vez lies: pe dindan un doare flemmus ha tagus betek feuls war ar memes-tro, pe dindan ur stumm skiantel ha preder.
Breiz Atao a baouez e embann pa grog an Eil Brezel-bed, an niverenn diwezhañ a vez embannet d'ar 27 a viz Eost 1939 (Sekretour an embann Louis Maubré a vez harzet sizun war-lec'h). Strollad Broadel Breizh a grouo en e blas ar gazetenn L'Heure Bretonne.
 Krouidigezh 
Ar gazetenn Breiz Atao a zo bet krouet gant Strollad ranvroelourien Breizh (Galleg: Groupe régionaliste breton), ur strollad politikel enaouet er bloavezh 1918.
Kentañ niverenn ar gelaouenn a vo embannet e miz Genver 1919. Ar strollad a zeuio da vezañ Unvaniez Yaouankiz Vreiz e Mae 1920.

Prezidanted an unvaniezh a vezo Frañsez Debauvais e 1920 hag Olier Mordrel e 1922.
Miziek ez eo embannadur ar gazetenn.
 Breiz Atao kazetenn ar PAB 
Goude emvod-meur Rosporden ez eo krouet Strollad Emrenerien Vreiz (PAB, Parti Autonomiste Breton) e miz Gwengolo 1927. E 1929 ez eo Breiz Atao kazetenn ar strollad, n'eo ket mui ur gazetenn viziek met sizhuniek embannet bep sul.
Istitlet eo adal ar mare-se "Organe hebdomadaire du Parti Autonomiste Breton".

 Doare skridoù Breiz Atao 
Linenn bolitikel ar gazetenn a oa boulc'hañ an hent evit krouiñ ur Stad da Vreizh disrannet diouzh bro C'hall. Selloù Breiz Atao a oa neuze:

 Broadelour breton o stourm evit dieubidigezh Breizh
 Enep c'hall a-grenn
 Enep Jakobinour
 Evit modernaat Breizh war an holl tachennoù (Brezhoneg, labour-douar, ekonomiezh...)
 Enep estrenien
 Enep Yuzev
 Difenn ar ouenn brezhon

 Breiz Atao ha Becassine 

D'an 18 a viz Mezheven 1939, da deir eur hanter goude merenn, tri broadelour breton izili eus skours Pariz ar strollad Breiz Atao hag eus Strollad Broadel Breizh (PNB) a zistrujas delwenn Bécassine er Mirdi Grévin. Taolet e voe an delwenn war al leur ha gant ur morzhol e voe distrujet ar penn, an divhar hag an divrec'hDalc'homp Soñj Niverenn 4 bloavezh 1983.

An tri broadelour yaouank a glaskas tec'hout sioul met siwazh, dre ma oa kamm unan anezho e voent tapet. An hini kamm gant un evezhier d'ar mirdi an daou all gant sekretourez rener ar mirdi dres pa oant o tapout un taksi. 

Kaset da di an archerien e chomjont un devezh hag un nozvezh-pad hep rannañ ger gallek ebet. An deiz war-lec'h e tisklêrjont e oa bet sevenet an taol-dreist evit emsevel a-enep ar film Bécassine a oa da vezañ skignet hag a roe ur skeudenn vezhus eus Breizh hag eus ar merc'hed brezhon anezhi.

Kement-mañ a voe embannet gant aozerien an taol-dreist er gazetenn Breiz Atao, an tri c'hañfard a oa Patrick Guerin, Jadé ha Mahé https://books.google.fr/books?id=42-. Dre ma oa avel an Eil Brezel-bed o c'hwezhañ, prezidant ar c'huzul ha ministr ar brezel Daladier, a roas urzhioù evit "chom hep kaout kudennoù gant ar Vretoned", aozerien an taol a voe kondaonet da baeañ un tailh-kastiz izel. Lizhiri gourc'hemennoù a voe kaset gant Bretoned, merc'hed yaouank dreist-holl betek klasadoù skolajidi a-bezh, da vBreiz Atao a-benn diskleriañ e oa un taol a zoare hag a oa bet sevenet http://buan1.chez.com/buanbecassine.htm.
 Kenlabourerien 
 Olier Mordrel
 Frañsez Debauvais
 Goulven Mazeas

Liamm diavaez
 Breiz Atao 1931, niv. 146-154 - Levraoueg Niverel Breizhek hag Europeat

 Notennoù ha daveennoù 

Rummad:Mediaoù Breizh
Rummad:Kelaouennoù Breizh aet da get
Rummad:Emsav Breizh
Rummad:Kelaouennoù broadelour breton